Oddijev sfinkter

Oddijev sfinkter (lat. sphincter ampullae hepatopancreaticae) je glatki kružni mišić koji regulira izlučivanje jetre, gušterače i žučnog mjehura u dvanaestopalačno crijevo. 
Mišić je dobio naziv po talijanskom anatomu Ruggero Oddiju.

Mišić obavija ampulu Vateri, proteže se do malo distalnije od spoja glavnog žučovoda (lat. ductus choledochus) i glavnog gušteračnog voda (lat. ductus pancreaticus major). Na drugom kraju mišić dolazi do površine duodenuma. Otvor ampule u dvanaesnik se naziva lat. papilla duodeni major. 
Oddijev sfinkter je anatomski i funkcionalno neovisan o mišićnim vlaknima u tankom crijevu. Svojim djelovanjem sprečava prijelaz sadržaja iz crijeva u ampulu i regulira otpuštanje žuči i sekreta gušterače u tanko crijevo.

 Reference 

 Vanjski linkovi 

Kategorija:Probavni trakt
Kategorija:Gastroenterologija
Kategorija:Anatomija